
	2026.gada 30.jūlijā
	Nr. GND/2026/

	
	(protokols Nr.; .p)



Par grozījumiem Gulbenes novada pašvaldības domes 2026.gada 28.maija lēmumā Nr. GND/2026/350 (protokols Nr.9; 5.p.) “Par zemes ierīcības projekta apstiprināšanu Stāmerienas pagasta nekustamajam īpašumam “Gundegas””

Izskatīta Valsts zemes dienesta Rīgas reģionālās pārvaldes (turpmāk – Dienests), reģistrācijas numurs 90000030432, juridiskā adrese: Kārļa Mīlenbaha iela 14, Rīga, LV-1050, 2026.gada 29.jūnija vēstule Nr. 2-04-R/318 (Gulbenes novada pašvaldībā saņemta 2026.gada 30.jūnijā un reģistrēta ar Nr. GND/4.18/26/2480-V), kurā lūdz zemes vienībām ar kadastra apzīmējumiem 50880080006 4,63 ha platībā un 50880080286 2,21 ha platībā noteikt nekustamā īpašuma lietošanas mērķus, ievērojot Ministru kabineta 2006.gada 20.jūnija noteikumus Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” (turpmāk – Ministru kabineta noteikumi Nr.496) prasības.
Dienests, izvērtējot Gulbenes novada pašvaldības domes 2026.gada 28.maija lēmumu Nr. GND/2026/350 “Par zemes ierīcības projekta apstiprināšanu Stāmerienas pagasta nekustamajam īpašumam “Gundegas”” (protokols Nr.9; 5.p.) (turpmāk – Lēmums), konstatēja, ka zemes vienībām ir piešķirti vairāki lietošanas mērķi no dažādām klasifikācijas grupām – vienlaikus ar burtu kodiem un ciparu kodiem. Savukārt Ministru kabineta noteikumi Nr. 496 paredz, ka zemes vienībai nevar vienlaikus piešķirt lietošanas mērķus, kas pieder pie dažādām klasifikācijas grupām. Gadījumos, kad zemes vienībai tiek noteikti vairāki lietošanas mērķi, tiem jāatbilst vienai un tai pašai klasifikācijas grupai.
Saskaņā ar Ministru kabineta noteikumu Nr.496 15.3 punktu neapbūvētai zemei lietošanas mērķus klasificē normatīvajos aktos teritorijas plānošanas jomā noteiktajās funkcionālajās zonās saskaņā ar šo noteikumu 7. pielikumu (turpmāk – funkcionālās zonas lietošanas mērķis). Funkcionālās zonas lietošanas mērķi veido tikai lietošanas mērķa nosaukums un saīsinājums burtos. Atbilstoši Ministru kabineta noteikumu Nr.496 15.4 punktam funkcionālās zonas lietošanas mērķus nosaka atbilstoši spēkā esošajam pašvaldības teritorijas plānojumam, lokālplānojumam vai detālplānojumam, kas attiecas uz konkrēto zemes vienību, tai skaitā zemei zem transformatora ēkas. Ja zemes vienība atrodas vairākās funkcionālajās zonās, katrai funkcionālajai zonai nosaka atbilstošos funkcionālās zonas lietošanas mērķus ar platību, kas atbilst funkcionālās zonas platībai attiecīgajā zemes vienībā.
Ar Lēmumu zemes vienībai ar kadastra apzīmējumu 50880080006 4,63 ha platībā noteikts dalīts nekustamā īpašuma lietošanas mērķis: 1,5 ha platībā – jauktas centra apbūves teritorija (NĪLM kods JC), 3,13 ha platībā – fizisko un juridisko personu īpašumā vai lietošanā esošo ūdeņu teritorija (NĪLM kods 0302), savukārt zemes vienībai ar kadastra apzīmējumu 50880080286 2,21 ha platībā noteikt dalīto nekustamā īpašuma lietošanas mērķi: 1,3 ha platībā – jauktas centra apbūves teritorija (NĪLM kods JC), 0,91 ha platībā – fizisko un juridisko personu īpašumā vai lietošanā esošo ūdeņu teritorija (NĪLM kods 0302)
Ministru kabineta noteikumu Nr.496 8.punkts noteic, ka zemes vienībai vai zemes vienības daļai, kurai ir noteikts un kadastra informācijas sistēmā reģistrēts lietošanas mērķis, lietošanas mērķi maina šo noteikumu 17.punktā minētajos gadījumos. Atbilstoši Ministru kabineta noteikumu Nr.496 17.6.apakšpunktam lietošanas mērķa maiņu ierosina, ja iepriekš noteiktais lietošanas mērķis un tam piekrītošā zemes platība neatbilst šo noteikumu II1 vai IV nodaļā minētajām prasībām.
Saskaņā ar Ministru kabineta noteikumu Nr.496 18.punktu lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.
Ministru kabineta noteikumu Nr.496 23.punkts noteic, ka neapbūvētai apbūves zemes vienībai (zemes vienības daļai) funkcionālās zonas lietošanas mērķi nosaka vai maina atbilstoši detālplānojumā, lokālplānojumā vai vietējās pašvaldības teritorijas plānojumā norādītajai plānotajai (atļautajai) izmantošanai, ievērojot šo noteikumu 7. un 8. pielikumu. Ja zemes vienība atrodas vairākās funkcionālajās zonās, katrai funkcionālajai zonai nosaka atbilstošo funkcionālās zonas lietošanas mērķi un tā platību nosaka atbilstoši funkcionālās zonas platībai zemes vienībā. 
Ievērojot iepriekš minēto, Lēmuma lemjošās daļas 3. un 5. punktā ir jāizdara grozījumi.
Pamatojoties uz Pašvaldību likuma 10.panta pirmās daļas 21.punktu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 8., 15.3 un 15.4 punktu, 17.6. apakšpunktu, 18. un 23. punktu, Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar … balsīm “Par”- , “Pret”- , “Atturas”- , “Nepiedalās”-, Gulbenes novada pašvaldības dome NOLEMJ: 
1. IZDARĪT Gulbenes novada pašvaldības domes 2026.gada 28.maija lēmumā Nr. GND/2026/350 (protokols Nr.9; 5.p) “Par zemes ierīcības projekta apstiprināšanu Stāmerienas pagasta nekustamajam īpašumam “Gundegas” šādus grozījumus:
1.1. izteikt 3.punktu šādā redakcijā: 
“3. Zemes vienībai ar kadastra apzīmējumu 50880080006 4,63 ha platībā noteikt dalītu nekustamā īpašuma lietošanas mērķi: 1,5 ha platībā – jauktas centra apbūves teritorija (NĪLM kods JC), 3,13 ha platībā – ūdeņu teritorija (NĪLM kods Ū).”
1.1. izteikt 5. punktu šādā redakcijā:
“5. Zemes vienībai ar kadastra apzīmējumu 50880080286 2,21 ha platībā noteikt dalītu nekustamā īpašuma lietošanas mērķi: 1,3 ha platībā – jauktas centra apbūves teritorija (NĪLM kods JC), 0,91 ha platībā – ūdeņu teritorija (NĪLM kods Ū).”
2. Lēmumu nosūtīt:
2.1. Valsts zemes dienesta Rīgas reģionālajai pārvaldei e-adresē;
2.2. Sabiedrībai ar ierobežotu atbildību “METRUM AV” uz elektroniskā pasta adresi: gulbene@metrum.lv;
2.3. […] uz elektroniskā pasta adresi: 

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs		                                  N. Mazūrs

